23/09/2014 | Administración LocalMunicipal
Mugardos
Anuncio de notificación a don Daniel Aler Bayolo

Intentada a notificación e sendo devolta pola notificadora do Concello por ausente no último enderezo coñecido de D. Daniel Aler Bayolo, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, procédese á práctica da notificación mediante publicación para coñecemento do interesado da resolución da Alcaldía núm.748/2014, de data 05.08.2014, e que a continuación se transcribe: “Visto o expediente de orde de execución por razóns de seguridade, incoado a D. BOGDAN VALENTIN PAP ONET, -por parecer máis fiables as indagacións practicadas pola policía local no seu informe núm.99/14.01.2013, que o dato catastral-, como propietario do inmoble sito en Avda. do Seixo núm.99 (Casa Bayolo), referencia catastral: 3519001NJ6131N0001BD, (expte.2013/I002/000007), mediante resolución desta Alcaldía núm.347/2014, de data 08.05.2013, e na que se ordenaron varias medidas de seguridade, sen que polo interesado se teña executado o ordenado, segundo informe da arquitecta municipal de data 01.08.2014. Atendido que durante o trámite de audiencia outorgado pola resolución da Alcaldía arriba indicada, na incoación do expediente de orde de execución, polo interesado non se presentou ningunha alegación. Tendo en conta que no informe arriba indicado da arquitecta municipal emitido previa visita ao lugar o 31 de xullo de 2014, se conclúe que existen problemas de seguridade e de salubridade, e de conservación dun inmoble que pertence ao inventario do patrimonio cultural de Galicia, e no que no que se pon de manifesto que: ● Dende a súa visita anterior, do 25 de novembro de 2013, as galerías e a cornixa están en peor estado. A cornixa de madeira perdeu máis material. Tamén hai abundante maleza no muro de peche da parcela cara á rúa. ● Persisten os outros problemas detectados: está colgado a chapa da cornixa do miradoiro, na esquina norte, e a baixante; non completaron o cano da galería, nin retiraron as tellas soltas e rotas. ● Segue a estar colocado un valado (de tráfico) na beirarrúa, na fachada do inmoble. Tendo en conta así mesmo, que os artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, regulan o deber de uso, conservación e rehabilitación así como as ordes de execución, e que o artigo 25 da Lei 8/1995, do 30 de outubro, do Patrimonio cultural de Galicia, regula o deber de conservar. Atendido o anterior, así como a proposta do concelleiro de urbanismo, patrimonio e medio ambiente de data 05.08.2014, pola presente RESOLVO: Primeiro. –Incoar expediente de orde de execución por razóns de seguridade e de salubridade a D. BOGDAN VALENTIN PAP ONET, -por parecer máis fiables as indagacións practicadas pola policía local no seu informe núm.99/14.01.2013, que o dato catastral-, como propietario do inmoble sito en Avda. do Seixo núm.99 (Casa Bayolo), referencia catastral: 3519001NJ6131N0001BD, dándolle audiencia no expediente para que, no prazo de dez (10) días hábiles contado dende o día seguinte ao da notificación da presente resolución, formule as alegacións e presente os documentos e xustificantes que estime pertinentes. Segundo. –Ordenar a D. DANIEL ALER BAYOLO, como propietario do inmoble sito en Avda. do Seixo núm.99 (Casa Bayolo), parcela de referencia catastral: 3519001NJ6131N0001BD, que no prazo de dez (10) días contado dende o día seguinte ao da notificación da presente resolución, e como medidas urxentes de seguridade e salubridade, proceda á adopción das seguintes medidas: – Limpar a vexetación, retirar as tellas rotas e recolocar as tellas soltas das cubertas que poidan caer á vía pública (miradoiros, galería e lateral de cuberta; polo menos nunha superficie de tellado de 1 m. dende os beirados). – Retirar os anacos de canos, baixantes e chapas que estean soltos e sen función e que poidan caer á vía pública. – Colocar unha malla no lateral da galería (zona máis próxima á vía pública) e nos miradoiros, incluída a cornixa. – Cortar a maleza que cae dende o muro de peche da parcela á vía pública. Terceiro. –Apercibir a D. DANIEL ALER BAYOLO, como propietario do inmoble sito en Avda. do Seixo, núm.99 (Casa Bayolo), parcela de referencia catastral: 3519001NJ6131N0001BD, de transcorrido o indicado prazo de dez (10) días, sen terse executado polo interesado as actuacións ordenadas no punto anterior, se procederá polo Concello a efectuar a execución subsidiaria das devanditas actuacións indicadas no punto anterior, no prezo de 979,75 €, segundo o informe de valoración de data 01.08.2014 obrante no expediente. Cuarto. –Ordenar a D. DANIEL ALER BAYOLO, como propietario do inmoble sito en Avda. do Seixo, núm.99 (Casa Bayolo), parcela de referencia catastral: 3519001NJ6131N0001BD, que no prazo de un (1) mes, contado dende o día seguinte ao da notificación da presente resolución, e como medidas de conservación, proceda á adopción das seguintes medidas: – Na fachada principal e na galería, substituír o cano e a baixante retirados por outros de zinc e repoñer a cornixa de madeira danada. – En toda a cuberta, limpar a vexetación e retellar con pezas similares (aproximadamente unha substitución do 10%). Quinto. –Apercibir a D. DANIEL ALER BAYOLO, como propietario do inmoble sito en Avda. do Seixo núm.99 (Casa Bayolo), parcela de referencia catastral: 3519001NJ6131N0001BD, de que transcorrido o citado prazo sinalado no punto anterior sen ter cumprimentado estes requirimentos, se procederá polo concello á execución subsidiaria ou á execución forzosa mediante a imposición de multas coercitivas de 300 a 6.000 euros reiterables ata lograr a execución das medidas ordenadas. Sen prexuízo da acción sancionadora que corresponda. Sexto. –Facer constar que as obras que se ordenan na presente resolución están autorizadas polo Servizo de Patrimonio Cultural (resolución do 25 de marzo de 2013), e sen prexuízo doutras de restauración da fachada que poden requirirse a súa instancia, xa que na citada resolución indican: “… acorda informar favorablemente as obras de urxencia sinaladas pola técnica municipal, lembrándoselles a necesidade de requirirlle ao propietario do inmoble para que, de acordo coa obriga de conservación establecida no artigo 25 da Lei 8/1995, se proceda á restauración das súas fachadas”. Sétimo. –Notificar a presente resolución aos interesados no expediente.” RECURSOS: Contra o presente acordo, definitivo en vía administrativa, poderá vde. interpoñer potestativamente o recurso de reposición ante o mesmo órgano que o ditou no prazo dun mes, contado a partir do día seguinte ó da notificación, segundo establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderá impugnar directamente o acto que se lle notifica ante o orde xurisdicional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses, contados dende o día seguinte ó da presente notificación, ante o Xulgado do Contencioso Administrativo de Ferrol. Así mesmo, poderá Vde. interpoñer calquera outro recurso que estime pertinente. Mugardos, 15 de setembro de 2014. O ALCALDE Asdo.: XOSÉ FERNÁNDEZ BARCIA